Primera División

Primera División eli LaLiga on Espanjan miesten jalkapallon korkein sarjataso ja toinen Liga de Fútbol Profesionalin ammattilaissarjoista. Vuonna 1929 perustettuun sarjassa pelaa 20 joukkuetta. Kausi kestää elokuusta toukokuuhun. Joukkueet pelaavat kaksinkertaisen sarjan, jossa jokainen joukkue kohtaa toisensa koti- ja vierasottelussa. Kauden aikana jokainen joukkue pelaa yhteensä 38 ottelua. Kauden päättyessä kolme sarjataulukossa viimeisenä olevaa joukkuetta putoaa La Ligasta Segunda Divisióniin, josta kolme joukkuetta nousee näiden joukkueiden tilalle.

Sarjassa on pelannut 62 eri seuraa. Real Madrid on voittanut eniten mestaruuksia (36). Sarjan kaikkien aikojen paras maalintekijä on Lionel Messi.

La Liga on yksi Euroopan kovatasoisimmista jalkapallosarjoista. Sarja sijoittui Uefan maapistevertailussa kolmanneksi Englannin Valioliigan ja Italian Serie A:n jälkeen ajanjaksolla 2020–2024.

 Historiaa 

Idean kansallisen sarjan perustamisesta esitti huhtikuussa 1927 Arenas Getxon johtokuntaan kuulunut José María Acha. Sopu joukkuemäärästä ja osallistujista syntyi Espanjan kuninkaallisen jalkapalloliiton yleiskokouksessa 23. marraskuuta 1928 ja pelit olivat valmiita alkamaan muutaman kuukauden kuluttua. Ensimmäiselle kaudelle otti osaa kymmenen joukkuetta, jotka valittiin pääasiassa vuodesta 1902 lähtien pelatun Espanjan cupin Copa del Reyn menestyksen perusteella. Joukkueet olivat Real Madrid, Barcelona, Atlético Madrid, Espanyol, Real Sociedad, Athletic Bilbao, Real Unión, Arenas Getxo, Racing Santander ja Europa. Yhdeksän joukkueista oli Copa del Reyn loppuottelijoita ja kymmenes, Racing, pääsi mukaan karsintojen kautta.Se cumplen 75 años desde la primera jornada de Liga LFP. Viitattu 9.3.2009. Nykyisten itsehallintoalueiden mukaan jaoteltuna joukkueista neljä oli Baskimaasta, kolme Kataloniasta, kaksi Madridista ja yksi Kantabriasta. Joukkueista Real Madrid, Barcelona ja Athletic Bilbao eivät ole koskaan pudonneet alemmalle sarjatasolle.Clasificación histórica LFP. Viitattu 28.5.2007.

Primera Divisiónin ensimmäinen kierros pelattiin 10. helmikuuta 1929 ja ensimmäinen maalintekijä oli Espanyolin Pitus Prat ottelussa Real Uniónia vastaan.Spain 1928/29 RSSSF. Viitattu 9.3.2009. Ensimmäisen mestaruuden voitti Barcelona kahden pisteen erolla Real Madridiin. Ensimmäisellä kaudella Primeran ja Segunda Divisiónin välillä ei ollut automaattista putoamis- ja nousujärjestelmää, vaan Primeran viimeiseksi sijoittunut Racing pelasi karsinnan Segundan ensimmäiseksi sijoittunutta Sevillaa vastaan, minkä Racing voitti yhteismaalein 3–2. Ensimmäinen putoaja oli lopulta Atlético Madrid ja nousija Alavés kaudella 1929–1930.Spain, Final Tables 1928–1939 RSSSF. Viitattu 9.3.2009. Espanjan sisällissodan aikana sarja oli tauolla kolmen kauden ajan vuosina 1936–1939. La Ligan sijasta pelattiin tasavaltalaisten hallitsemilla alueilla sarjan korvannut Lliga Mediterrània vuonna 1937. Sarjan voittanut Barcelona on myöhemmin vaatinut Espanjan jalkapalloliitolta kyseisen vuoden Espanjan mestarin titteliä itselleen, mutta liitto ei ole suostunut pyyntöihin.

Sarjan joukkuemäärää on kasvatettu asteittain. Vuonna 1934 joukkueiden määrä nousi 12:een, vuonna 1941 14:ään,Spain, Final Tables 1939–1949 RSSSF. Viitattu 9.3.2009. vuonna 1950 16:eenSpain, Final Tables 1949–1959 RSSSF. Viitattu 9.3.2009. ja vuonna 1971 18:aan.Spain, Final Tables 1969–1979 RSSSF. Viitattu 9.3.2009. Kaudella 1986–1987 sarjassa oli kokeilu, jossa tuolloiset 18 joukkuetta jaettiin varsinaisen runkosarjan jälkeen kolmeen kuuden joukkueen jatkolohkoon (1.–6., 7.–12. ja 13.–18. omiinsa), joissa ratkaistiin lopulliset sijoitukset. Kausi oli sarjan historian pisin, 44 ottelua. Ainoastaan viimeiseksi sijoittunut joukkue putosi ja Segundasta nousi kolme parasta, jolloin joukkuemäärä kasvoi nykyiseen 20:een.Spain, Final Tables 1979–1989 RSSSF. Viitattu 9.3.2009. Kausilla 1995–1997 sarjassa oli poikkeuksellisesti 22 joukkuetta. Alun perin kaudella 1994–1995 pudonneet Albacete ja Real Valladolid saivat paikkansa takaisin, kun talousvaikeuksista kärsineet Sevilla ja Celta suljettiin sarjasta. Jälkimmäinen päätös kuitenkin peruttiin lopulta ja sarja pelattiin 22 joukkueella. Vuonna 1997 palattiin jälleen 20 joukkueeseen.Spain, Final Tables 1989–1999 RSSSF. Viitattu 9.3.2009.

Kaudesta 1984–1985 lähtien sarjan on järjestänyt Espanjan kuninkaallisesta jalkapalloliitosta erillinen organisaatio Liga de Fútbol Profesional (LFP).World League Hopes Leading Brands of Spain Forum. Viitattu 9.3.2009. Banco Bilbao Vizcaya Argentaria -pankin kanssa kesäkuussa 2008 tehdyn sponsorisopimuksen myötä sarjan virallinen nimi oli kausina 2008–2016 Liga BBVA. Edelliset kaksi kautta tällä nimellä oli tunnettu Segunda División, joka nimettiin muutoksen myötä Liga Adelanteksi. Sponsorisopimuksen päätyttyä sarjan viralliseksi nimeksi tuli LaLiga kaudesta 2016–2017 alkaen.

Sarjan historian aikana yhdeksän seuraa on voittanut mestaruuden. Menestyneimpiä seuroja ovat olleet Real Madrid ja Barcelona, joista ensimmäinen on voittanut mestaruuden 34 kertaa ja jälkimmäinen 26 kertaa. Muita mestareita ovat Atlético Madrid, Athletic Bilbao, Valencia, Real Sociedad, Real Betis, Deportivo La Coruña ja Sevilla. 1950-luvulta 2000-luvun vaihteeseen sarja oli lähinnä Real Madridin ja Barcelonan hallintaa lukuun ottamatta Atlético Madridin yksittäisiä mestaruuksia ja vuosia 1980–1984, jolloin sekä Real Sociedad että Athletic Bilbao voittivat kaksi mestaruutta peräkkäin. 2000-luvun puolella Atlético Madrid ja Deportivo ovat onnistunut viemään mestaruuden kerran ja Valencia kahdesti.

 Säännöt 

Kausi pelataan elo- ja toukokuun välillä. Sarjaan ottaa osaa 20 joukkuetta, jotka kohtaavat toisensa kahdesti kaudessa, kerran kotona ja kerran vieraissa. Täten jokainen joukkue pelaa 38 ottelua kaudessa.

Voitosta saa kolme pistettä, tasapelistä yhden. Sarjan voittaja on joukkue, jolla on kauden päättyessä eniten pisteitä. Jos kaksi tai useampia joukkueita on tasapisteissä, voittaja on keskinäisissä otteluissa parhaiten pärjännyt joukkue. Jos ollaan edelleen tasatilanteessa, voittaja on joukkue, jolla on paras maaliero. Kauden päätteeksi Primera Divisiónin kolme heikointa joukkuetta putoavat Segunda Divisióniin, josta vastaavasti kolme parasta joukkuetta nousevat Primeraan Divisióniin.

Primera Divisiónin seurat pelaavat myös cup-kilpailu Copa del Reyssä, jonka voittaja kohtaa Primera Divisiónin voittajan Supercopa de Españassa. Primeran Divisiónin neljä parasta ovat oikeutettuja paikkaan Mestarien liigassa. Viidenneksi ja kuudenneksi sijoittuneet saavat paikan Eurooppa-liigassa. Espanjalaisille seurajoukkueille kuuluva kolmas Eurooppa-liiga-paikka myönnetään Copa del Reyn voittajalle tai Primera Divisiónissa seitsemänneksi sijoittuneelle, jos Copa del Reyn voittaja on liigan kuuden parhaimman joukossa.

 Pelaajarajoitukset 

Kukin Primera Divisiónin joukkue voi rekisteröidä maksimissaan 25 pelaajaa, joiden numerot ovat 1–25. Uusia pelaajia voi rekisteröidä niin sanottujen siirtoikkunoiden aikana, heinä–elokuussa kauden päätyttyä ja tammikuussa kauden ollessa puolivälissä. Maalivahdeille on varattu numerot 1 ja 13, jos joukkueella on kolmas maalivahti käyttää hän yleensä numeroa 25. Lisäksi joukkueet voivat peluuttaa reservi- ja juniorijoukkueidensa pelaajia, jotka käyttävät suurempia numeroita kuin 25.

Kussakin joukkueessa saa olla korkeintaan kolme pelaajaa, joilla ei ole Euroopan unionin kansalaisuutta (). Kaudesta 2007–2008 lähtien myös Cotonoun sopimuksen allekirjoittajamaiden (niin sanotut AKT-maat) pelaajat on rinnastettu EU-kansalaisiin. Mikäli pelaajalla on eurooppalaisia sukujuuria, voi hän hakea sen maan kansalaisuutta, josta hänen esivanhempansa ovat kotoisin. Tämän vuoksi muun muassa usella argentiinalaisella pelaajalla on myös Italian kansalaisuus. Lisäksi esimerkiksi Espanjan entisten siirtomaiden (Ibero-Amerikka, Filippiinit, Päiväntasaajan Guinea) alueelta tuleva pelaaja voi hakea Espanjan kansalaisuutta asuttuaan maassa kaksi vuotta, muissa tapauksissa aika vaihtelee 1–10 vuoden välillä.

 Joukkueet kaudella 2025–2026 
 Joukkue Kaupunki Stadion Päävalmentaja Alavés Vitoria-Gasteiz  Mendizorroza   Eduardo Coudet Athletic Bilbao Bilbao San Mamés  Ernesto Valverde Atlético Madrid Madrid  Riyadh Air Metropolitano  Diego Simeone Barcelona Barcelona Camp Nou  Hansi Flick Celta Vigo Vigo Abanca Balaídos  Claudio Giráldez Elche Elche Estadio Martínez Valero  Eder Sarabia Espanyol Barcelona  RCDE Stadium  Manolo González Getafe  Getafe  Coliseum  José Bordalás Girona Girona  Montilivi  Míchel Levante  Valencia Estadi Ciutat de València  Julián Calero Mallorca  Palma  Mallorca Son Moix  Jagoba Arrasate Osasuna  Pamplona El Sadar  Vicente Moreno Rayo Vallecano  Madrid  Estadio de Vallecas  Iñigo Pérez Real Betis  Sevilla  Benito Villamarín  Manuel Pellegrini Real Madrid  Madrid  Santiago Bernabéu  Xabi Alonso Real Oviedo  Oviedo  Estadio Carlos Tartiere  Veljko Paunović Real Sociedad  San Sebastián  Reale Arena  Sergio Francisco Sevilla  Sevilla  Ramón Sánchez Pizjuán  Matías Almeyda Valencia  Valencia  Mestalla   Carlos Corberán Villarreal Vila-real  La Cerámica  Marcelino

 Mestarit 

 Kausittain 

 1928–1929 – Barcelona
 1929–1930 – Athletic Bilbao
 1930–1931 – Athletic Bilbao
 1931–1932 – Real Madrid
 1932–1933 – Real Madrid
 1933–1934 – Athletic Bilbao
 1934–1935 – Real Betis
 1935–1936 – Athletic Bilbao
 1936–1937 – Ei pelattu sisällissodan vuoksi
 1937–1938 – Ei pelattu sisällissodan vuoksi
 1938–1939 – Ei pelattu sisällissodan vuoksi
 1939–1940 – Atlético Aviación
 1940–1941 – Atlético Aviación
 1941–1942 – Valencia
 1942–1943 – Athletic Bilbao
 1943–1944 – Valencia
 1944–1945 – Barcelona
 1945–1946 – Sevilla
 1946–1947 – Valencia
 1947–1948 – Barcelona
 1948–1949 – Barcelona
 1949–1950 – Atlético Madrid
 1950–1951 – Atlético Madrid
 1951–1952 – Barcelona
 1952–1953 – Barcelona
 1953–1954 – Real Madrid
 1954–1955 – Real Madrid
 1955–1956 – Athletic Bilbao
 1956–1957 – Real Madrid
 1957–1958 – Real Madrid
 1958–1959 – Barcelona
 1959–1960 – Barcelona
 1960–1961 – Real Madrid
 1961–1962 – Real Madrid
 1962–1962 – Real Madrid
 1963–1964 – Real Madrid
 1964–1965 – Real Madrid
 1965–1966 – Atlético Madrid
 1966–1967 – Real Madrid
 1967–1968 – Real Madrid
 1968–1969 – Real Madrid
 1969–1970 – Atlético Madrid
 1970–1971 – Valencia
 1971–1972 – Real Madrid
 1972–1973 – Atlético Madrid
 1973–1974 – Barcelona
 1974–1975 – Real Madrid
 1975–1976 – Real Madrid
 1976–1977 – Atlético Madrid
 1977–1978 – Real Madrid
 1978–1979 – Real Madrid
 1979–1980 – Real Madrid
 1980–1981 – Real Sociedad
 1981–1982 – Real Sociedad
 1982–1983 – Athletic Bilbao
 1983–1984 – Athletic Bilbao
 1984–1985 – Barcelona
 1985–1986 – Real Madrid
 1986–1987 – Real Madrid
 1987–1988 – Real Madrid
 1988–1989 – Real Madrid
 1989–1990 – Real Madrid
 1990–1991 – Barcelona
 1991–1992 – Barcelona
 1992–1993 – Barcelona
 1993–1994 – Barcelona
 1994–1995 – Real Madrid
 1995–1996 – Atlético Madrid
 1996–1997 – Real Madrid
 1997–1998 – Barcelona
 1998–1999 – Barcelona
 1999–2000 – Deportivo La Coruña

+Primera Divisiónin mestarit 2001–2025 Kausi Mestari Toinen Kolmas Paras maalintekijä Pelaaja Maalit 2000–2001 Real Madrid (28) Deportivo La Coruña Mallorca Raúl (Real Madrid) 24 2001–2002 Valencia (5) Deportivo La Coruña Real Madrid Diego Tristán (Deportivo La Coruña) 21 2002–2003 Real Madrid (29) Real Sociedad Deportivo La Coruña Roy Makaay (Deportivo La Coruña) 29 2003–2004 Valencia (6) Barcelona Deportivo La Coruña Ronaldo (Real Madrid) 25 2004–2005 Barcelona (17) Real Madrid Villareal Diego Forlán (Villareal) 25 2005–2006 Barcelona (18) Real Madrid Valencia Samuel Eto’o (Barcelona) 26 2006–2007 Real Madrid (30) Barcelona Sevilla Ruud van Nistelrooy (Real Madrid) 25 2007–2008 Real Madrid (31) Villarreal Barcelona Dani Güiza (Mallorca) 27 2008–2009 Barcelona (19) Real Madrid Sevilla Diego Forlán (Atlético Madrid) 32 2009–2010 Barcelona (20) Real Madrid Valencia Lionel Messi (Barcelona) 34 2010–2011 Barcelona (21) Real Madrid Valencia Cristiano Ronaldo (Real Madrid) 40 2011–2012 Real Madrid (32) Barcelona Valencia Lionel Messi (Barcelona) 50 2012–2013 Barcelona (22) Real Madrid Atlético Madrid Lionel Messi (Barcelona) 46 2013–2014 Atlético Madrid (10) Barcelona Real Madrid Cristiano Ronaldo (Real Madrid) 31 2014–2015 Barcelona (23) Real Madrid Atlético Madrid Cristiano Ronaldo (Real Madrid) 48 2015–2016 Barcelona (24) Real Madrid Atlético Madrid Luis Suárez (Barcelona) 40 2016–2017 Real Madrid (33) Barcelona Atlético Madrid Lionel Messi (Barcelona) 37 2017–2018 Barcelona (25) Atlético Madrid Real Madrid Lionel Messi (Barcelona) 34 2018–2019 Barcelona (26) Atlético Madrid Real Madrid Lionel Messi (Barcelona) 36 2019–2020 Real Madrid (34) Barcelona Atlético Madrid Lionel Messi (Barcelona) 25 2020–2021 Atlético Madrid (11) Real Madrid Barcelona Lionel Messi (Barcelona) 30 2021–2022 Real Madrid (35) Barcelona Atlético Madrid Karim Benzema (Real Madrid) 27 2022–2023 Barcelona (27) Real Madrid Atlético Madrid Robert Lewandowski (Barcelona) 23 2023–2024 Real Madrid (36) Barcelona Girona Artem Dovbyk (Girona) 24 2024–2025 Barcelona (28) Real Madrid Atlético Madrid Kylian Mbappé (Real Madrid) 31

 Joukkueittain 

 Sijoitus Joukkue Määrä Vuodet 1 Real Madrid 36 1932, 1933, 1954, 1955, 1957, 1958, 1961, 1962, 1963, 1964, 1965, 1967, 1968, 1969, 1972, 1975, 1976, 1978, 1979, 1980, 1986, 1987, 1988, 1989, 1990, 1995, 1997, 2001, 2003, 2007, 2008, 2012, 2017, 2020, 2022, 2024 2 Barcelona 28 1929, 1945, 1948, 1949, 1952, 1953, 1959, 1960, 1974, 1985, 1991, 1992, 1993, 1994, 1998, 1999, 2005, 2006, 2009, 2010, 2011, 2013, 2015, 2016, 2018, 2019, 2023, 2025 3 Atlético Madrid 11 1940, 1941, 1950, 1951, 1966, 1970, 1973, 1977, 1996, 2014, 2021 4 Athletic Bilbao 8 1930, 1931, 1934, 1936, 1943, 1956, 1983, 1984 5 Valencia 6 1942, 1944, 1947, 1971, 2002, 2004 6 Real Sociedad 2 1981, 1982 7 Real Betis 1 1935 Sevilla 1 1946 Deportivo La Coruña 1 2000

 Palkinnot 
Espanjan suurilevikkisin urheilulehti Marca palkitsee vuosittain kauden aikana onnistuneet pelaajat, valmentajat ja tuomarit. Kukin palkinto on nimetty tunnetun jalkapallopersoonan mukaan.

 Di Stéfano -palkinto – paras pelaaja
 Guruceta-palkinto – paras tuomari
 Miguel Muñoz -palkinto – paras valmentaja
 Pichichi-palkinto – paras maalintekijä
 Zamora-palkinto – paras maalivahti
 Zarra-palkinto – paras espanjalainen maalintekijä

Erilaisia palkintoja ovat myöntäneet myös muun muassa Don Balón- ja El País -lehdet.Spain – Footballer of the Year RSSSF. Viitattu 9.3.2009.

 Tilastoja 

 Eniten otteluita 
Päivitetty 27. joulukuuta 2024.
  #  PelaajaRanking Played Matches 1ª BDFutbol. Viitattu 28.11.2014.Plantillas LFP. Viitattu 2.7.2023.  Ura  Ottelut  Joukkueet 1   Andoni Zubizarreta  1981–1998   622  Athletic Bilbao (169), Barcelona (301), Valencia (152)  Joaquín  2001–2023  622  Betis (407), Valencia (158), Málaga (57) 3   Raúl García  2004–2024  609  Osasuna (101), Atlético Madrid (216), Athletic Bilbao (292) 4   Raúl  1994–2010  550  Real Madrid (550) 5   Eusebio  1983–2002  543  Valladolid (246), Atlético Madrid (27), Barcelona (203), Celta (67)  6   Paco Buyo  1980–1997  542  Sevilla (199), Real Madrid (343) 7   Sergio Ramos  2004–2024  536  Sevilla (67), Real Madrid (469) 8   Manuel Sanchís  1983–2001  523  Real Madrid (523) 9   Lionel Messi  2004–2021  520  Barcelona (520) 10   Jesús Navas  2003–2024  516  Sevilla (516)

 Eniten maaleja 
Päivitetty 2. heinäkuuta 2023.
  #  PelaajaRanking Goals 1ª BDFutbol. Viitattu 2.10.2013.  Ura  Maalit  Ottelut  Keskiarvo  Joukkueet 1   Lionel Messi  2004–2021  474  520    Barcelona (474) 2   Cristiano Ronaldo  2009–2018  311  292    Real Madrid (311) 3   Zarra  1940–1955  251  277    Athletic (251) 4   Karim Benzema  2009–2023  238  439    Real Madrid (238) 5   Hugo Sánchez  1981–1994  234  347    Atlético Madrid (54), Real Madrid (164), Rayo Vallecano (16) 6   Raúl  1994–2010  228  550    Real Madrid (228) 7   Alfredo Di Stéfano  1953–1966  227  329    Real Madrid (216), Espanyol (11) 8   César Rodríguez  1941–1960   221  353    Granada (23), Barcelona (190), Cultural Leonesa (3), Elche (5) 9   Quini  1970–1987  219  448    Sporting (165), Barcelona (54) 10   Pahiño  1943–1956  211  278    Celta (57), Real Madrid (108), Deportivo (46)

 Lähteet 

 Aiheesta muualla 

 Liga de Fútbol Profesionalin sivusto 
 LaLigan tulospalvelu

*
Luokka:Seulonnan keskeiset artikkelit